Diari Oficial de la Generalitat Valenciana


Sumari del DOGV 450, del 23-10-1986 (1986/807393)

DECRET 121/1986, de 6 d'octubre, del Consell de la Generalitat Valenciana, pel qual s'acepta la donació a Títol gratuït d'un edifici situat al terme múnicipal d'Alcoi, feta per la Junta de Patrons de la Fundació Hospital Civil Oliver d'aquesta població.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/10/06/121/dof/vci/html**

### Dades del document

Número de DOGV
:   450

Data del DOGV
:   23-10-1986

Secció del DOGV
:   DISPOSICIONS GENERALS

Número del document
:   1986/807393


Data del document
:   06-10-1986

Organisme emissor
:   Conselleria d'Economia i Hisenda

Tipus de document
:   Decret

Decret 121/1986, de 6 d'octubre, del Consell de la Generalitat Valenciana, pel qual s'accepta la donació a títol gratuït d'un edifici situat al terme municipal d'Alcoi, feta per la Junta de Patrons de la Fundació Hospital Civil Oliver d'aquesta població.  
En escriptura pública atorgada davant el Notari de l'Il·lustre Col·legi de València, amb residència a Alcoi, En Gaspar Ripoll, els senyors José Puig i Cobos i Mariano González Dueñas van fundar i crear en 1877 un Hospital amb la denominació de «Hospital Civil de Oliver», amb el fi de fer complir les últimes voluntats del Sr. Agustín Oliver i Doménech, com a hereus de confiança d'aquest.   
L'objecte de la fundació, segons l'escriptura esmentada, consisteix principalmente en l'albergatge i el guariment dels malalts pobres d'Alcoi i terme municipal.   
Hom creà una Junta de Patrons per al règim i administració d'aquesta fundació.   
En reunió celebrada el 15 de juliol de 1986 la Junta de Patrons rectora de la fundació acorda per unanimitat donar pura i simplement l'edifici destinat a Hospital Civil, la gestió del qual es fa ja per la Generalitat Valenciana segons l'Acord de 30 de desembre de 1985.   
A petició del Conseller de Treball i Seguretat Social s'iniciaren els tràmits legals necessaris per a l'acceptació i la formalització de la donació de l'immoble, realitzada a favor de la Generalitat Valenciana.   
D'acord amb el que disposen els articles 2n i 9é del Decret del Consell 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 24 de la Llei de Patrimoni de l'Estat i 55 del Reglament corresponent, legislació aquesta a la qual remeten els preceptes susdits, correspon al Consell l'acceptació de la donació indicada.   
En atenció d'aquests motius, a proposta del Conseller d'Economia i Hisenda i amb la deliberació prèvia del Consell en reunió del dia 6 d'octubre de 1986,   
DECRETE:   
Article primer  
S'accepta la donació a títol gratuït, feta per la Junta de Patrons de la Fundació Hospital Civil Oliver d'Alcoi, a favor de la Generalitat Valenciana, de l'immoble següent:   
Edifici destinat a Hospital Civil, amb capella, jardins, eixamples, dret a mig quart d'hora d'aigua cada vuit dies de la font Barxell assignada al reg de Riquer i també als necessaris per al consum de la del Moninar que es prenen de la canonada pública de ferro (ara en desús), formant tot açò una sola finca comprensiva d'onze mil nou-cents seixanta-tres metres, trenta-cinc decímetres i setanta-dos centímetres quadrats.   
Situada a la partida de Riquer baix, del terme municipal d'Alcoi els límits de la qual són: Est o Llevant, amb comí veïnal d'Alcoi a Banyeres, que és per on té l'entrada; Nord, amb terres de la Sra. Matilde Barceló i del Sr. José Semper Agulló i per Ponent i migjorn amb d'altres dels hereus del Sr. Miguel Carbonell.   
Figura inscrita en el Registre de la Propietat d'Alcoi al Foli 52, del Tom 45 de l'arxiu, Llibre 22 de l'Ajuntament d'Alcoi, Finca 1610, 5 inscripció.   
Article segon  
La propietat de l'immoble haurà d'incorporar-se a l'Inventari General de Béns i Drets de la Generalitat Valenciana i inscriure's al seu nom. en el Registre de la Propietat.   
Article tercer  
La Conselleria d'Economia i Hisenda portarà a cap els tràmits necessaris per a l'efectivitat de tot el que disposa aquest Decret.   
València, 6 d'octubre de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI